Pécsi Többcélú Agglomerációs Társulás

**Társulási Tanácsának**

**/2024 (**II.**12.) sz.** nyílt **határozata**

**a Pécsi Többcélú Agglomerációs Társulás intézményei működéséhez szükséges döntések meghozataláról**

1. A Társulási Tanács úgy dönt, hogy a Pécsi Többcélú Agglomerációs Társulás által fenntartott intézmények esetében az álláshelyek számát 2024. február 12-től az alábbiak szerint állapítja meg.

A Pécs és Környéke Szociális Alapszolgáltatási és Gyermekjóléti Alapellátási Központ és Családi Bölcsőde Hálózat esetében 73,25 fő.

Az Integrált Nappali Szociális Intézmény esetében 119,5 fő.

Az Esztergár Lajos Család- és Gyermekjóléti Szolgálat és Központ esetében 135,5 fő.

1. A Társulási Tanács úgy dönt, hogy a Társulás intézményei: a Pécs és Környéke Szociális Alapszolgáltatási és Gyermekjóléti Alapellátási Központ és Családi Bölcsőde Hálózat, az Integrált Nappali Szociális Intézmény és az Esztergár Lajos Család- és Gyermekjóléti Szolgálat és Központ intézményvezetőinek illetményét 2024. január 1-jétől egységesen havi bruttó 900 000 forintban állapítja meg.

A társulási tanács a munkáltatói döntésen alapuló illetményrészt 2024. január 1-jétől a Pécs és Környéke Szociális Alapszolgáltatási és Gyermekjóléti Alapellátási Központ és Családi Bölcsőde Hálózat intézményvezetője esetében 143 539 forinttal megemeli és összesen 330 000 forintban határozza meg; az Integrált Nappali Szociális Intézmény intézményvezetője esetében 148 455 forinttal megemeli és összesen 300 000 forintban határozza meg; az Esztergár Lajos Család- és Gyermekjóléti Szolgálat és Központ intézményvezetője esetében 149 224 forinttal megemeli, így összesen 320 000 forintban határozza meg.

1. Az 1. és 2. pontban szereplő bérek fedezete az intézmények 2024. évi költségvetésében rendelkezésre áll. A Társulási Tanács felkéri a Költségvetési és Közgazdasági Főosztály vezetőjét, hogy a Társulás 2024. évi költségvetési határozatának következő módosításában az 1. pontban szereplő álláshelyszámokat vezesse át.
2. A Társulási Tanács felkéri az intézményvezetőket, hogy a szükséges intézkedéseket tegyék meg, a dokumentumokat készítsék el.
3. A Társulási Tanács felhatalmazza az elnököt a szükséges dokumentumok aláírására.

**Határidő:** azonnal

**Felelős:** Pfeffer József elnök  
Dr. Lovász István jegyző  
Dr. Osztásné dr. Varga-Pál Viktória főosztályvezető  
Dr. Deákné dr. Pap Krisztina főosztályvezető  
intézményvezetők

**Kapják:** Pfeffer József elnök  
Dr. Lovász István jegyző  
Dr. Osztásné Dr. Varga-Pál Viktória főosztályvezető  
Dr. Deákné Dr. Pap Krisztina főosztályvezető  
intézményvezetők